Valtion taloushallinnon mittaritietojen kerääminen ja julkaisu

Vuonna 2020 julkaistun julkisen hallinnon strategian taustalla on tieto siitä, että suomalainen yhteiskunta on voimakkaassa murroksessa muun muassa väestön ikääntymisen, muuttoliikkeen ja digitalisaation myötä. Yhdeksi kuudesta strategian päämääristä on asetettu se, että hallinnon valmistelua ja päätöksentekoa ohjaa tietoperusteisuus ja päätösten perustana oleva tieto on avoimesti saatavilla. Hallinto kykenee perusteltuihin päätöksiin ja tunnistaa uudenlaisia toiminnan mahdollisuuksia, kun se hyödyntää laajasti luotettavaa ja monipuolista tietoa ja rakentaa kansainvälisiä kumppanuuksia.

Muuttuvassa toimintaympäristössä hallinnon toimintakykyä varmistaa se, että hallinnossa hyödynnetään laadukasta tietoa monipuolisesti ja kehitetään ennakointia järjestelmällisesti, jotta tarvittaessa voidaan muodostaa nopeasti laadukas tietopohja.

Strategiassa tavoiteltavan muutoksen toteuttaminen edellyttää muun muassa seuraavia toimenpiteitä:

* järjestelmällisestä ennakoinnista ja tulevaisuusajattelusta tehdään keskeinen osa johtamista sekä valmistelu- ja päätöksentekoprosesseja
* hyödynnettäviä tietopohjia ja verkostoja vahvistetaan ja monipuolistetaan
* kehitetään kyvykkyyksiä tiedon ja reaaliaikaisen datan avaamiseen ja hyödyntämiseen.

Sanna Marinin johtaman hallituksen hallitusohjelmassa todetaan, että hallitus haluaa edistää siirtymistä reaaliaikatalouteen ja tehdä Suomesta reaaliaikatalouden edelläkävijämarkkinan. Hankintasanomien, sähköisten laskujen ja kuittien laajaan käyttöönottoon kannustetaan. Julkinen sektori tulee toimimaan käyttöönoton etulinjassa. Valtionhallinto toimii esimerkkinä muille yhteiskunnan toimijoille ja luo perustan käytön laajentamiseksi muualle yhteiskuntaan. Uuden toimintamallin käyttöönotto mahdollistaa valtiolle sujuvamman prosessin sekä kustannuksia säästävän yhteistyön eri toimijoiden kesken.

Maailmanpoliittinen tilanne ja ulkopuolelta tulevat vaikuttamisyritykset asettavat vaatimuksia taloushallinnon riskienhallinnalle sekä prosessien kontrollien ja seurannan tiiviimmälle integroinnille osaksi operatiivista toimintaa. Valtionhallinnossa yhteiset taloushallinnon prosessit, niille asetetut tavoitteet ja tavoitteiden toteutumisen seurantaa tukemaan tunnistetut mittarit tukevat prosessiohjausta, varmistavat yhteisen etenemisen suunnan ja mahdollisuuden reagoida poikkeamiin.

Yhteisten prosessien ja toiminnan ohjauksen lisäksi merkittävää vaikutusta on saatavissa aikaan yhteisten tietojärjestelmien oikeanlaisella ja tehokkaalla käytöllä. Handi-palvelun tulevilla lisäyksillä sekä Kiekun S/4 HANA -muutoksilla ja AI-tiliöinnin lisäämisellä digitalisoidaan prosessia ja tehostetaan yhteisten tietojärjestelmien toimintaa.

Valtion taloushallintoon kohdistuu tehostamispaineita. Ennusteiden mukaan vuonna 2030 valtion taloushallinnon tehtävissä työskenteleviä on noin kaksikolmasosaa vähemmän verrattuna vuoteen 2022. Syinä henkilöstön vähenemiseen ovat eläköityminen sekä siirtyminen muiden sektorien työnantajien palvelukseen. Ennuste perustuu vanhuuseläkkeelle siirtymisen osalta Kevan laskelmiin. Ennuste muusta eläköitymisestä (mm. työkyvyttömyyseläköitymisestä) ja työpaikan vaihdoksista muihin organisaatioihin perustuu suoraan edellisen vuoden lukuihin.

Valtion taloushallinnossa on päästävä täysin digitaalisiin prosesseihin, joihin on sisäänrakennettuina riittävät automaattiset, ehkäisevät kontrollit. Seuraavia suuria digitalisointia edistäviä käytäntöjä ovat esimerkiksi tilaussanomat, joita valtionhallinto lähettää ja digitaaliset kuitit (eKuitti), joita valtionhallinto vaatii vuoteen 2025 mennessä. Myös tilinpäätösprosesseja pyritään automatisoimaan edelleen.

Valtion taloushallinnon kehittymistä ja vaikuttavuutta kuvaavia mittareita ryhdytään keräämään systemaattisesti vuonna 2023. Mittaritietoja on kerätty ja laskettu tähän saakka Palkeissa ja Valtiokonttorissa keskitetysti saatavilla olevista tiedoista. Vuonna 2023 on tarkoitus ryhtyä keräämään myös näitä täydentäviä tietoja kirjanpitoyksiköiltä. Mittaritiedot tullaan julkaisemaan säännöllisesti tutkihallintoa.fi-sivustolla. Mittaritietojen perusteella käynnistetään tarpeen mukaan toimenpiteitä kirjanpitoyksikössä, hallinnonalan ministeriössä tai/ja Valtiokonttorissa sekä Palkeissa.

Tässä ohjeessa on kuvattu taloushallinnon mittaritietojen keräämisen tausta ja tarkoitus, keräämisen ja julkaisemisen vaiheistus ja prosessi sekä mittaritietojen seuranta ja siihen kytkeytyvä ohjaus ja tuki.

Kirjanpitoyksiköiden odotetaan toimittavan taloushallinnon mittaritietonsa Valtiokonttorille tämän ohjeen mukaisesti 1.5.2023 lähtien.

**Voimaantulo**

Tämä ohje tulee voimaan välittömästi.

**Säädösperusta**

Valtiokonttori voi antaa määräyksiä virastojen, laitosten ja talousarvion ulkopuolella olevien valtion rahastojen kirjanpidon, maksuliikkeen ja laskentatoimen hoidon, tilinpäätöksen laadinnan sekä muiden taloushallinnon toimintojen ja menettelytapojen yksityiskohdista. (Valtion talousarviosta annettu laki 24c § (1216/2003)

**Lisätiedot**

Lisätietoja antaa Valtiokonttori, puh. 0295 50 2000, sähköposti laskentatoimi(at)valtiokonttori.fi.

Allekirjoitus xx

Allekirjoitus xx

Tiedoksi Valtiontalouden tarkastusvirasto

Valtiovarainministeriö, budjettiosasto

Sisällysluettelo

[1 Taloushallinnon mittaritietojen keräämisen tausta ja tarkoitus 5](#_Toc119322683)

[2 Taloushallinnon mittaritietojen keräämisen vaiheistus 6](#_Toc119322684)

[2.1 Keskitetysti kerättävät tiedot – ensimmäinen vaihe 2023 10](#_Toc119322685)

[2.2 Kirjanpitoyksiköiltä ensimmäisessä vaiheessa kerättävät tiedot 11](#_Toc119322686)

[2.3 Julkaiseminen 11](#_Toc119322687)

[3 Mittaritietojen seuranta ja seurantaan kytkeytyvä ohjaus ja tuki 11](#_Toc119322688)

[3.1 Kirjanpitoyksikön rooli ja tehtävät 11](#_Toc119322689)

[3.2 Ministeriön rooli ja tehtävät 11](#_Toc119322690)

[3.3 Palkeiden rooli ja tehtävät 12](#_Toc119322691)

[3.4 Valtiokonttorin rooli ja tehtävät 12](#_Toc119322692)

[4 Liite Mittarien kuvaukset ja laskentatavat 12](#_Toc119322693)

# Taloushallinnon mittaritietojen keräämisen tausta ja tarkoitus

*Valtion taloushallinnon strategia 2020* laadittiin valtiovarainministeriön johdolla vuonna 2014. Edelleen relevantit strategian päälinjaukset ovat seuraavat:

* Tarjotaan johtamista ja päätöksenteon tarpeita tukevaa taloudellista ja olennaista taloustietoa.
* Taloushallinnon toimijoilla on selkeät työnjaot, roolit ja vastuut palvelutuotannossa, kehittämisessä ja ohjaamisessa.
* Yhteisiä prosesseja hyödynnetään laajasti ja Palkeiden osuutta taloushallinnon työssä nostetaan merkittävästi.
* Taloushallinnon järjestelmät on keskitetty ja koko valtionhallinto käyttää niitä.
* Osaaminen tukee valittua toimintamallia ja on oikeassa paikassa.

Vuonna 2020 Palkeet ja Valtiokonttori laativat taloushallinnon kehittämisen tiekartan tukemaan valtion taloushallinnon kehittämistoimien ohjausta ja viestintää. Tiekarttaa käsiteltiin työpajamuotoisesti kirjanpitoyksiköiden kanssa syksyllä 2021 ja keväällä 2022. Tiekarttaa päivitetään vuosittain tarpeen mukaan esimerkiksi toimintaympäristön muutoksista johtuen.

Systemaattisella mittaamisella pystytään seuraamaan valtion taloushallinnon strategian linjausten eli tahtotilan saavuttamista sekä varmistamaan kehittämisen tuloksellisuutta ja vaikuttavuutta. Yleisten taloushallinnon mittareiden lisäksi seurataan myös sitä, miten valtion taloushallinnon kehittämisen tiekartan hankkeet ovat onnistuneet valtion taloushallinnon päälinjausten toteuttamisessa. Hankkeille asetetaan hankekohtaisesti tavoitteet ja arvioidaan niiden vaikutukset mittareihin ja niiden arvoihin – muutoksia seurataan.

Taloushallintoa arvioidaan kuuden eri näkökulman kautta:

1. Tuottavuus ja tehokkuus
2. Laatu
3. Palvelukokemus
4. Osaaminen
5. Talouden johtaminen
6. Kestävä kehitys / Vastuullisuus

Tarkemmat kuvaukset mittareista ja laskentatavoista löytyvät liitteestä.

# Taloushallinnon mittaritietojen keräämisen vaiheistus

Mittaritietojen kerääminen ja julkaiseminen aloitetaan mittareista, joiden laskemisessa tarvittava tieto on jo olemassa ja helposti saatavilla. Esimerkkejä tällaisista mittareista ovat valtion/kirjanpitoyksikön taloushallinnon kokonaiskustannukset suhteessa valtion/ kirjanpitoyksikön toimintamenoihin (%), taloushallinnon raportoitu työmäärä (htv) suhteessa valtion/ kirjanpitoyksikön kokonaishenkilötyövuosiin (%) sekä tilaukseen perustuvien ostolaskujen prosenttiosuus. Näiden mittaritietojen kerääminen aloitetaan vuoden 2023 aikana. Katso myös alla olevassa taulukossakuvatut mittarit. Ensimmäisen vaiheen mittarien laskentatavat on esitetty liitteessä 1 luvussa 4.

Viimeistään vuoden 2024 aikana ryhdytään keräämään myös mittaritietoja, joissa ei ole kyse pelkästään tiedon keräämisestä ja laskemisesta, vaan mittariarvojen tuottaminen edellyttää myös laadullista arviointia. Esimerkkejä tällaisista mittareista ovat toimintamallin arviointi (nykytila verrattuna tavoitetilaan), kokonaisprosessin kypsyys (nykytila verrattuna tavoitetilaan) sekä jatkuvuussuunnitelman laatu. Katso myös alla olevassa taulukossa kuvatut mittarit.

Viimeiseksi (arviolta vuoden 2025 aikana) käynnistetään myös niiden mittaritietojen kerääminen, joiden kerääminen on kaikkein haasteellisinta. Esimerkkejä tällaisista mittareista ovat kokonaisprosessien läpimenoaika, taloushallinnon järjestelmien toimintojen kyvykkyys suhteessa benchmarkkiin sekä taloushallinnon perusosaamisen taso -kyvykkyysarviointi, nykytila verrattuna tavoitetilaan asteikolla 1–5. Katso myös alla olevassa taulukossa kuvatut mittarit.

|  |  |  |  |  |  |  |
| --- | --- | --- | --- | --- | --- | --- |
| **Ajuri** | **Valtion taloushallinto** | **Käyttöönotto** | **Kirjanpitoyksiköt** | **Käyttöönotto** | **Palkeet palvelukeskus** | **Käyttöönotto** |
| **Resurssien käyttö** | Valtion taloushallinnon kokonaiskustannukset per valtion toimintamenot (%) | 2023 | Taloushallinnon kokonaiskustannukset per kirjanpitoyksikön toimintamenot (%) | 2023 |  |  |
| Taloushallinnon raportoitu työmäärä (htv) suhteessa valtion kokonaishenkilötyövuosiin (%) | 2023 | Taloushallinnon raportoitu työmäärä suhteessa kirjanpitoyksikön kokonaishenkilötyövuosiin (%) | 2023 | Talouspalvelujen työmäärä (htv) suhteessa valtion taloushallinnon henkilötyövuosiin (%) | 2023 |
| Kokonaisprosessien tehokkuus (€, htv, kpl/kok.htv, €/suorite) | 2024 | Prosessin tehokkuus (€, htv, kpl/kok.htv, €/suorite) | 2024 | Prosessin tehokkuus – ostolaskut ja myyntilaskut (kpl/htv) | 2023 |
| **Automaatio** | Kokonaisprosessien läpimenoaika | 2025 |  |  |  |  |
| Taloushallinnon prosessien automaatioaste % | 2024 | Taloushallinnon prosessien automaatioaste % | 2024 | Taloushallinnon prosessien automaatioaste % | 2023 |
| Sähköisten myyntilaskujen osuus | 2023 | Sähköisten myyntilaskujen osuus | 2023 | Sähköisten myyntilaskujen osuus | 2023 |
| Sähköisten kuittien osuus | 2023 | Sähköisten kuittien osuus | 2023 | Automaattisesti käsiteltyjen matkalaskujen osuus, % | 2025 |
| Tilaukseen perustuvien valtion ostolaskujen %-osuus | 2023 | Tilaukseen perustuvien valtion ostolaskujen %-osuus | 2023 | Automaattisesti käsiteltyjen valtion ostolaskujen osuus, % | 2023 |
| **Toimintamalli** | Toimintamallin arviointi (nykytila verrattuna tavoitetilaan)\* | 2024 |  |  |  |  |

Alla olevassa taulukossa kuvataan tuottavuus ja tehokkuus mittarit

Alla olevassa taulukossa kuvataan laadun mittaamiseen käytettävät mittarit.

|  |  |  |  |  |  |  |
| --- | --- | --- | --- | --- | --- | --- |
| **Ajuri** | **Valtion taloushallinto** | **Käyttöönotto** | **Kirjanpitoyksiköt** | **Käyttöönotto** | **Palkeet palvelukeskus** | **Käyttöönotto** |
| **Prosessin kypsyys** | Kokonaisprosessin kypsyys (nykytila verrattuna tavoitetilaan)\*\* | 2024 |  | **Kokonaisprosessin kypsyys (nykytila verrattuna tavoitetilaan)** |  |  |
| **Tietojen oikeellisuus ja riittävyys** | Valtion tilinpäätös: Tiedot kirjanpitoyksikköjen tilinpäätöksissä oikeita ja riittäviä | 2023 | Tiedot tilinpäätöksissä oikeita ja riittäviä | 2023 | Tiedot tuotetuissa tilinpäätöksissä oikeita ja riittäviä | 2023 |
| **Sisäinen valvonta, riskien hallinta ja jatkuvuus** |  |  | Sisäinen valvonta kirjanpitoyksiköissä toimivaa | 2023 | Sisäinen valvonta palvelutuotannossa toimivaa | 2023 |
|  |  | Tietoturva- ja suojapoikkeamat määrä/vaikuttavuus/laadullinen puoli | 2024 | Tietoturva- ja suojapoikkeamat määrä/vaikuttavuus/laadullinen puoli - palvelutuotanto | 2023 |
| Hyväksytty jatkuvuussuunnitelma % (jatkuvuussuunnitelmien määrä/  kirjanpitoyksikköjen määrä) | 2024 | Hyväksytty jatkuvuussuunnitelma (kpl) | 2024 | Hyväksytty jatkuvuussuunnitelma | 2024 |
| Jatkuvuussuunnitelman laatu – VK arviointi | 2024 | Jatkuvuussuunnitelman laatu – VK arviointi | 2024 | Jatkuvuussuunnitelman laatu – VK arviointi | 2024 |

\*, \*\* Toimintamallin ja prosessien kypsyyden arviointi tullaan tekemään vertailuna ns. best practice -malliin. Toimintamallin arvioinnissa tavoitteena on ymmärtää, tuotetaanko toiminnot ”oikeissa paikoissa”, kirjanpitoyksikössä vs. palvelukeskuksessa. Prosessien kypsyys puolestaan arvioidaan eri aktiviteettien perusteella. Aktiviteetit on jaettu eri tasoille perustasosta johtavaan.

Alla olevassa taulukossa kuvataan palvelukokemuksen ja osaamisen sekä talouden johtamisen mittarit.

|  |  |  |  |  |  |  |
| --- | --- | --- | --- | --- | --- | --- |
| **Ajuri** | **Valtion taloushallinto** | **Käyttöönotto** | **Kirjanpitoyksiköt** | **Käyttöönotto** | **Palkeet palvelukeskus** | **Käyttöönotto** |
| **Käyttäjäystävälliset palvelut** |  |  | Asiakastyytyväisyyskysely | 2024 |  |  |
| **Käyttäjäystävälliset työvälineet** | Valtion yhteisten järjestelmien teknologia tukee työskentelyä - nykytila vs. tavoitetila, asteikko 1–5 | 2024 | Käyttäjätyytyväisyyskysely (osana asiakastyytyväisyyskyselyä) | 2024 | Käyttäjätyytyväisyyskysely | 2024 |
| **Kyvykkyys vastata muutokseen – ihmiset, järjestelmät, innovaatio** |  |  | Taloushallinnon henkilöstön tulevaisuuden kyvykkyyksien taso –kyvykkyysarviointi, nykytila vs. tavoitetila, asteikko 1–5 | 2025 | Taloushallinnon henkilöstön tulevaisuuden kyvykkyyksien taso -kyvykkyysarviointi, nykytila vs. tavoitetila, asteikko 1–5 | 2025 |
|  |  | Taloushallinnon perusosaamisen taso –kyvykkyysarviointi, nykytila vs. tavoitetila, asteikko 1–5 | 2025 | Taloushallinnon perusosaamisen taso –kyvykkyysarviointi, nykytila vs. tavoitetila, asteikko 1–5 | 2025 |
| Taloushallinnon järjestelmien toimintojen kyvykkyys suhteessa benchmarkkiin | 2025 | Taloushallinnon järjestelmien toimintojen kyvykkyys suhteessa benchmarkkiin | 2025 | Taloushallinnon järjestelmien toimintojen kyvykkyys suhteessa benchmarkkiin | 2025 |
| Investointi innovaatioihin – korvaus ja kehittäminen | 2025 | Investointi innovaatioihin – korvaus ja kehittäminen | 2025 | Investointi innovaatioihin – korvaus ja kehittäminen | 2025 |
| **Talouden johtamisen helppous ja läpinäkyvyys** | Taloustiedon raportoinnin käyttökelpoisuus (saatavuus ja raportoinnin laatu) – nykytila vs. tavoitetila, asteikko 1–5 | 2024 | Taloustiedon raportoinnin käyttökelpoisuus (saatavuus ja raportoinnin laatu) – nykytila vs. tavoitetila, asteikko 1–5 | 2024 | Taloustiedon raportoinnin käyttökelpoisuus (saatavuus ja raportoinnin laatu) – nykytila vs. tavoitetila, asteikko 1–5 | 2024 |

## Keskitetysti kerättävät tiedot – ensimmäinen vaihe 2023

|  |  |  |
| --- | --- | --- |
| **Valtion taloushallinto** | **Kirjanpitoyksiköt** | **Palkeet palvelukeskus** |
| Valtion taloushallinnon kokonaiskustannukset per valtion toimintamenot (%) |  |  |
| Taloushallinnon raportoitu työmäärä (htv) suhteessa valtion kokonaishenkilötyövuosiin (%) | Taloushallinnon raportoitu työmäärä suhteessa kirjanpitoyksikön kokonaishenkilötyövuosiin (%) | Talouspalvelujen työmäärä (htv) suhteessa valtion taloushallinnon henkilötyövuosiin (%) |
|  |  | Prosessin tehokkuus – ostolaskut ja myyntilaskut (kpl/htv) |
|  |  | Taloushallinnon prosessien automaatioaste % |
| Sähköisten myyntilaskujen osuus | Sähköisten myyntilaskujen osuus | Sähköisten myyntilaskujen osuus % |
| Sähköisten kuittien osuus | Sähköisten kuittien osuus |  |
| Tilaukseen perustuvien valtion ostolaskujen %-osuus | Tilaukseen perustuvien valtion ostolaskujen %-osuus | Automaattisesti käsiteltyjen valtion ostolaskujen osuus, % |
| Valtion tilinpäätös: Tiedot kirjanpitoyksikköjen tilinpäätöksissä oikeita ja riittäviä | Tiedot tilinpäätöksissä oikeita ja riittäviä |  |
|  | Sisäinen valvonta kirjanpitoyksiköissä toimivaa |  |

Seuraavat mittaritiedot tullaan tuottamaan/keräämään keskitetysti:

## Kirjanpitoyksiköiltä ensimmäisessä vaiheessa kerättävät tiedot

Kirjanpitoyksiköiltä kerättävät taloushallinnon mittaritiedot ovat seuraavat:

**Tuottavuus ja tehokkuus**

* + 1. Taloushallinnon kokonaiskustannukset per kirjanpitoyksikön toimintamenot (%)

Kirjanpitoyksiköt toimittavat mittaritiedot sähköpostitse osoitteeseen [prosessiohjaus@valtiokonttori.fi](mailto:prosessiohjaus@valtiokonttori.fi) **vuosittain 15.5. mennessä**. Varsinaisen mittariarvon lisäksi toimitetaan luvut, joiden kautta mittariarvoon on päästy (eli esim. kun kyseessä on %-osuutta kuvaava mittari, toimitetaan myös osoittajan ja nimittäjän tiedot).

## Julkaiseminen

Taloushallinnon mittaritiedot tullaan julkaisemaan tutkihallintoa.fi-sivustolla. Julkaisemisen käytännöt toimet hoitaa Valtiokonttori. Tietoturvaan, jatkuvuuteen ja varautumiseen liittyviä tietoja ei kuitenkaan tulla julkaisemaan, vaan ne kerätään vain Valtiokonttorin, Palkeiden ja sisäiseen käyttöön.

Valtiokonttori viestii kirjanpitoyksiköille, kun se on julkaissut mittaritietoja tutkihallintoa.fi-sivustolla.

# Mittaritietojen seuranta ja seurantaan kytkeytyvä ohjaus ja tuki

## Kirjanpitoyksikön rooli ja tehtävät

Kirjanpitoyksikkö sopii taloushallinnon mittarien tavoitearvoista sitä ohjaavan ministeriön kanssa. Kirjanpitoyksikkö vertaa taloushallinnon mittaritietojaan sellaisten kirjanpitoyksiköiden mittaritietoihin, joiden toiminnassa on samoja piirteitä kuin sen omassa toiminnassa (vrt. esim. tutkimuslaitosten vertailu keskenään). Kirjanpitoyksikkö käy aktiivista vuoropuhelua verrokkikirjanpitoyksiköidensä kanssa parhaiden käytäntöjen jakamiseksi. Kirjanpitoyksikkö käy aktiivista vuoropuhelua myös sitä ohjaavan ministeriön kanssa kirjanpitoyksikön toiminnan kehittämiseksi siten, että mittarien tavoitearvoihin päästään.

## Ministeriön rooli ja tehtävät

Ministeriö sopii mittarien tavoitearvoista hallinnonalansa kirjanpitoyksiköiden kanssa. Tavoitearvojen tulee perustua tutkihallintoa.fi-sivustolla julkaistaviin, valtiovarainministeriön ja Valtiokonttorin välisissä tulossopimuksissa sovittuihin koko valtiota koskeviin tavoitearvoihin (tai päivitetyssä valtion taloushallintostrategiassa kuvattuihin vastaaviin tavoitearvoihin). Ministeriö seuraa kirjanpitoyksiköiden mittaritietoja sekä ohjaa ja tukee kirjanpitoyksiköitä niiden toiminnan kehittämisessä siten, että mittarien tavoitearvoihin päästään.

## Palkeiden rooli ja tehtävät

Palkeet seuraa taloushallinnon palvelutuotantonsa mittaritietoja ja käynnistää tarvittaessa toimenpiteitä toimintansa ja prosessiensa kehittämiseksi.

## Valtiokonttorin rooli ja tehtävät

Valtiokonttori seuraa valtiotason mittaritietoja ja on tarvittaessa yhteydessä kirjanpitoyksikköön ja sitä ohjaavaan ministeriöön kirjanpitoyksikön tukemiseksi sen taloushallinnon toimintojen kehittämisessä. Valtiokonttori seuraa myös Palkeiden palvelutuotannon mittaritietoja sekä ohjaa ja tukee Palkeita sen toiminnan kehittämisessä.

# Liite Mittarien kuvaukset ja laskentatavat

|  |  |  |
| --- | --- | --- |
| **Mittari** | **Laskentatapa** | **Kommentit** |
| Taloushallinnon kokonaiskustannukset per kpy:n toimintamenot (%) | Taloushallinnon kokonaiskustannukset = Kirjanpitoyksikön taloushallinnon htv-kustannukset, Palkeilta ostetut taloushallinnon palvelukustannukset (sis. yhteisten taloushallinnon tietojärjestelmien kustannukset), KPY:n omien taloushallinnon järjestelmien kustannukset (lisenssit, kehitys- ja ylläpitokustannukset), muut ostetut taloushallinnon asiantuntijapalvelut | Yhteisten tietojärjestelmien kustannukset allokoidaan htv:n perusteella  Taloushallinnon asiantuntijapalvelut kattavat esim. konsulttipalvelut |
| Taloushallinnon raportoitu työmäärä suhteessa kpy:n kokonaishenkilötyövuosiin (%) | Tunnusluku saadaan talous- ja henkilöstöhallinnon tuottavuusseurantaraportilta. |  |
| Sähköisten myyntilaskujen osuus | Tunnusluku saadaan valtion verkkolaskutilastoista |  |
| Sähköisten kuittien osuus |  |  |
| Tilaukseen perustuvien ostolaskujen prosenttiosuus | Tunnusluku saadaan valtion verkkolaskutilastoista |  |
| Tiedot tilinpäätöksissä oikeita ja riittäviä | VTV:n havainnot tilinpäätökseen ja tietojen oikeellisuuteen liittyen (kpl) | VTV:n vuosikertomus |
| Sisäinen valvonta kirjanpitoyksiköissä toimivaa | VTV:n havainnot sisäisen valvonnan osalta (kpl) | VTV:n vuosikertomus |